Single Ladies (Put a Ring on It)

(בעברית: נשים רווקות (שים טבעת על זה)) הוא הסינגל השני מאלבומה השלישי של הזמרת האמריקאית ביונסה, I Am... Sasha Fierce.
השיר יצא לאור על ידי חברת תקליטי קולומביה ב-13 באוקטובר 2008. הסינגל יצא במקביל לסינגל "If I Were a Boy" ומחלקו השני של האלבום "Sasha Fierce".

השיר זכה בפרסי גראמי לשיר השנה, שיר ה-R&B של השנה ולשיר הטוב ביותר של זמרת R&B. השיר זכה בפרסים רבים ומספר רב של מועמדויות בין השנים 2008–2010, ונחשב לאחד מהשירים הטובים של שנת 2008 על ידי המבקרים, בהם חדשות MTV, רולינג סטון ומגזין טיים. כמו כן, מבקרים רבים הכלילו את השיר באחד מהשירים הטובים ביותר של שנות ה-2000.

הסינגל הצליח מאוד ברחבי העולם כאשר הגיע לראשי המצעדים בעשרות מדינות בעולם כגון אוסטרליה, ברזיל, קנדה, אירלנד, איטליה, ניו זילנד, הולנד, ספרד ובריטניה, ואף הגיע למקום הראשון במצעד ההוט 100 של הבילבורד ושהה שם ארבעה שבועות. הסינגל הגיע למעמד של פלטינה מרובעת באמריקה עם מכירות של יותר מחמישה מיליון הורדות דיגיטליות עד שנת 2012, וברחבי העולם מכר שישה מיליון עותקים, והסינגל נחשב לאחד הנמכרים ביותר בכל הזמנים.

הקליפ של השיר זכה להצלחה רבה כאשר זכה במספר רב של פרסים, הכוללים וידאו של השנה בטקס פרסי המוזיקה של MTV Video 2009. את הקליפ ביים ג'ייק נאוה, הקליפ צולם בשחור לבן ובו נראית ביונסה רוקדת לצלילי השיר.

הסינגל נכתב על ידי ביונסה ביחד עם קוק הרל, טריקי סטיוארט וטריוס נאש והוא הופק בידי סטיוארט ונאש.

נכון לחודש מרץ 2020 קליפ השיר גרף כ-744 מיליון צפיות בערוץ ה-Vevo ביוטיוב והוא הקליפ השני הנצפה ביותר של ביונסה.

ביקורות

רשימות כל הזמנים

מיקומי שיא

נתוני מכירות

קישורים חיצוניים

הערות שוליים 

ערכים שבהם תבנית בריטניקה אינה מתאימה
שירי ביונסה
שירים באנגלית
שירים שנכתבו על ידי ביונסה
שירים שהופקו על ידי ביונסה
וידאו קליפים בשחור-לבן
וידאו קליפים שבוימו על ידי ג'ייק נאוה
שירים על נישואים
שירים עם נושאים פמיניסטיים
שירי דאנס-פופ
שירי R&B
סינגלים שהגיעו למקום הראשון במצעד הבילבורד הוט 100
סינגלים שהגיעו למקום הראשון במצעד שירי הדאנס קלאב
זוכי פרס גראמי לשיר השנה
זוכי פרס בחירת הנוער: שירים
זוכי פרס הווידאו קליפים של MTV לקליפ השנה
שירי פלטינה מחומשת ומעלה באוסטרליה
סינגלים בהוצאת קולומביה רקורדס